**Kasvuryhmän Kultainen Kuokka -tunnustus UKKO.fi:n Aleksi Rautavuorelle***- Kevytyrittäjäpalvelun liikevaihto on yli kaksinkertaistunut kahdessa vuodessa*

Tiedotusvälineille 18.6.2019

Kasvuyritysten verkosto Kasvuryhmä on palkinnut UKKO-konsernin toimitusjohtajan **Aleksi Rautavuoren** Kultainen Kuokka -tunnustuksella. Kasvuryhmä-verkosto jakaa tunnustuksen positiivisesti erottuvalle jäsenelle, joka on luotsannut organisaationsa poikkeukselliseen kasvuun.

UKKO.fi-kevytyrittäjäpalvelun liikevaihto on yli kaksinkertaistunut kahdessa vuodessa.

Kasvuryhmä on yli 10 miljoonaa euroa vaihtavien yritysten kasvukapteenien verkosto, joka auttaa jäseniään uusiutumaan ja kasvamaan vertaistoiminnan keinoin. Vuonna 2014 perustettuun Kasvuryhmään kuuluu menestyneitä suomalaisyrityksiä, kuten 3StepIT, Firstbeat Technologies, F-Secure, Kemppi ja Nordic Business Forum.

“UKKO.fi edustaa skaalautuvaa alustaliiketoimintaa, ja yrityksen numerot puhuvat puolestaan. Lisäksi UKKO.fi:n missio tehdä omissa nimissä työskentelystä vaivatonta ja auttaa suomalaisia lähtemään yrittäjyyden polulle on Suomelle todella tärkeää”, Kasvuryhmän toimitusjohtaja **Katriina Juntunen** perustelee valintaa.

UKKO.fi:n liikevaihto oli viime vuonna 85 miljoonaa euroa, ja kasvu jatkuu vahvana. Kevytyrittäjien laskutuspalvelu kasvaa noin 3 000 uudella käyttäjällä joka kuukausi. Käyttäjämäärä ylittää 75 000 kevytyrittäjän rajan kesäkuun aikana.

“Aleksi tuo yhteisöön positiivista energiaa, mahdollisuuskeskeistä ajattelua sekä uteliaisuutta muiden yritysten toimialoja kohtaan. Kasvuryhmän toiminta perustuu toisten auttamiseen, ja Aleksi on ollut aktiivinen toisten jäsenten sparraaja”, Juntunen kertoo.

Huomionosoitus jaetaan kaksi kertaa vuodessa, aikaisempiin tunnustuksen vastaanottajiin kuuluvat mm. Elcolinen **Jere Räisänen** ja Premixin **Hanna Ristola**.

“Tämä tunnustus on todella mieluisa yllätys, jonka otan vastaan koko UKKO.fi:n tiimin puolesta. Kaiken mahdollistaa upea ammattilaistiimimme sekä tietysti kevytyrittäjät, jotka luottavat tarjoamaamme palveluun. Haluan kiittää heitä”, Aleksi Rautavuori toteaa ja jatkaa:

“Joka kuukausi tuhannet suomalaiset ryhtyvät kevytyrittäjiksi ja kokeilevat työskentelyä omissa nimissä laskutuspalvelumme kautta. Meidän tehtävämme on auttaa kaikkia heitä kasvattamaan omaa bisnestään ja katsomaan, voisiko esimerkiksi rakkaasta harrastuksesta tulla uusi päätyö.”

Kevytyrittäjä myy ja markkinoi itse oman työnsä, mutta käyttää laskuttamiseen laskutuspalvelua. Laskutuspalvelu huolehtii kaikista hallinnollisista tarpeista, kuten veroista ja vakuutuksista, eikä kevytyrittäjä tarvitse omaa y-tunnusta.

**Lisätietoja:**

Aleksi Rautavuori, UKKO-konsernin toimitusjohtaja
040 631 7141
aleksi.rautavuori@ukko.fi

Katriina Juntunen, Kasvuryhmän toimitusjohtaja
041 438 0469
katriina.juntunen@kasvuryhma.fi